Man sterf ná swaarvoertuig hom trefArgieffoto. ŉ Jong man is Dinsdagaand in KwaZulu-Natal dood toe ŉ swaarvoertuig hom getref het. Vanessa Jackson, ŉ woordvoerder van ER24, het Woensdag gesê die ongeluk het op die N3-snelweg in Pietermaritzburg plaasgevind. “Die voetganger wou die hoofweg oorsteek toe die 18 wiel-swaarvoertuig hom getref het,” het Jackson gesê. Die man het veelvoudige beserings opgedoen en is op die toneel dood verklaar.